S&P หั่นเครดิตบราซิลลงสู่ระดับขยะ เตือนอาจลดเครดิตอีกหากแนวโน้มศก.ย่ำแย่
S&P หั่นเครดิตบราซิลลงสู่ระดับขยะ เตือนอาจลดเครดิตอีกหากแนวโน้มศก.ย่ำแย่
18 ก.พ. 2559

สถาบันจัดอันดับความน่าเชื่อถือ สแตนดาร์ด แอนด์ พัวร์ (S&amp;P) ได้ปรับลดอันดับความน่าเชื่อถือของบราซิลลงสู่ระดับขยะ พร้อมกับเตือนว่า ความเป็นไปได้มากกว่า 1 ใน 3 ที่บราซิลจะถูกปรับลดอันดับความน่าเชื่อถือลงอีกในอนาคต หากแนวโน้มเศรษฐกิจภายในประเทศยังคงเป็นลบ
ทั้งนี้ S&amp;P ได้ปรับลดอันดับความน่าเชื่อถือบราซิลลงสู่ระดับ BB จากระดับ BB+ โดยระบุว่า บราซิลกำลังเผชิญกับภาวะเศรษฐกิจที่ย่ำแย่ และคาดว่าการปรับตัวทางเศรษฐกิจของบราซิลนั้น อาจใช้เวลานานกว่าที่คาดการณ์ไว้ในเบื้องต้น
นอกจากนี้ S&amp;P ระบุว่า บราซิลยังขาดแนวทางริเริ่มทางการเมืองเพื่อรับมือกับวิกฤตการณ์ โดย S&amp;P เตือนว่าอาจจะเป็นสาเหตุให้บราซิลไม่สามารถรักษาเศรษฐกิจให้มีเสถียรภาพได้